經數: 一七三三

經名: 華嚴經探玄記卷第六

頁數: 二三一

上              欄

一行中具一切行也. 二前約別行此明普

行. 以普別無□二文互顯. 三前唯約因此

通果行. 以因果圓融爲此行門法界故也.

四前約同敎1攝彼中根. 今顯別敎被斯

上達. 以同別無□爲一圓敎故也. 五前約

不雜辯才此約任放辯才. 說不待次. 言辭

不斷故也. 文中有二. 初有五偈歎佛功德

令人願心. 二十方一切下頌菩薩行令人

習學. 顯此位中具因果二行故. 又爲由佛

加說故. 先歎佛由行所說故. 後頌行. 前

中二. 初二頌歎舍那佛. 此化主故. 於中初

一歎佛無垢無□□智. 次二句歎佛勝德廣

大. 後二句歎佛證行圓淨. 二歎十方佛. 以

是助加故. 於中初一顯二嚴果滿. 謂解眞

惠深. 無等福勝. 速究滿果. 次一眞悲廣益. 後

一顯智斷德齊. 第二頌菩薩行中三. 初七

言六偈頌前本分中行業不思. 廣如法界. 究

竟如空. 二句句廣分別下頌前說分十行差

別. 末後四偈結歎顯勝. 前六偈中顯六種

行業皆不思議. 初一見佛離妄行. 二見理

成德行. 三無功廣大行. 四寂用無□行. 五願

堅尊勝行. 六攝位多門行. 各一頌顯可知. 二

頌前十行中. 初一總說十行. 下別顯中. 初

六偈頌歡喜行. 於中初三無畏施. 一離害

益生. 二濟苦令安. 三語意受惱. 次二法施.

一究義. 二說敎. 後一財施. 百福者. 涅槃經

說. 下中上上中上上五品心中各修十善. 卽

爲五十. 始修五十. 終修亦爾. 故有百福. 百

福嚴一相也. 第二善入下五偈頌饒益行.

中              欄

於中初一頌律儀戒. 謂過不能動. 次二頌

攝善法戒. 一順法行. 二離二行. 次一偈半

攝衆生戒. 一化處. 半化行. 下半總結三聚.

第三智慧不可量下四偈頌無□恨行. 於中

初一法思勝解忍. 次二安受苦忍. 謂自修行

時有苦堪耐. 一忍心苦. 謂上半擧所修. 心

無怠明心安忍. 二忍身苦. 亦上半擧所修.

身行無□明身安忍. 次一他不益忍. 上半擧

所忍境. 菩薩悉救擧益□損正明能忍. 第

四修習佛法下五偈頌無盡行. 於中初二加

行精進. 一頌前勤修精進等十句. 二頌前欲

悉知衆生根欲性等故修行精進. 次一被甲

精進頌前爲衆生受地獄苦等. 後二無厭足

精進. 一智光遍益物. 後一神力常益生故無

足也. 第五善解下二偈頌離癡亂行. 於中一

現法樂住禪. 上半加行. 頌前分別世間色法.

經論等. 下半住定. 明慧彰離癡. 不動顯離

亂. 後一引功德禪. 無盡地者頌前聞受正法

乃至多劫不退忘等. 第六無量下二偈頌善

現行. 前加行正體略不頌. 後得智中. 一大智

自行頌前而亦不捨菩提心等. 二大悲利他

頌前不捨化衆生增大慈等. 第七佛甘露下

四偈頌無著行. 於中初一頌前受眞記. 以

方便度此中滿足故云究竟也. 次一頌前

悲念衆生等. 後二頌前於語言道心無著. 第

八安住下八偈頌尊重行. 於中初一頌前深

解法果住無相住. 次一頌前於無量劫行菩薩

道不計衆苦而生憂惱等. 次二以普眼見佛

亦是頌前與三世佛等. 次一延促解脫是不

下              欄

思議解脫亦得. 頌前非究竟非不究竟等. 次

一頌前若有衆生恭敬見聞皆得住不退轉

等. 次一頌前心常愛樂諸佛妙法. 後一頌前

不離一衆生著多衆生等. 第九具足智下三

偈頌善法行. 於中初一頌持成就淸□法池

等也. 次一頌說及問答成就等. 後一依定

現身頌前金色身及十身等. 第十究竟下四

十六偈頌前眞實行. 於中分五. 初三總頌.

初一忍智過盡. 次二身土無□. 一如意通. 一

幻通. 次二有七偈. 頌前言行相應. 於中初

三偈頌所成十力智. 次一頌正言行不虛. 下

三偈頌入三出佛性及善根等. 三深入智海

下有十二偈. 頌前依誓起行如言攝生. 上文

略此中廣. 於中初三授眼雨法. 次二堅信

知心化. 次不思下四偈顯三業自在化. 次二

知根授法. 後一結嘆顯勝. 四彼智無與等

下九偈頌前所成因滿之德. 於中初四二嚴

兩利滿. 後五三業二用極. 一身. 二意. 三語.

四身用. 五語用. 如次應知. 是上文此菩薩

義身味身不可窮盡也. 五修習佛解脫下十

五偈頌前所成佛果德. 於中二. 初七偈別頌

上文. 後八通頌彼德. 前中初一頌前成如來

無□解脫人雄無畏等. 次一頌絶生死流入

智慧海饒益衆生等. 次三八相□寂頌前窮

盡諸佛方便大海. 次一頌前觀不二地等. 次

一頌前護三世諸佛正法. 下通頌此行德.

初中八偈. 初四二利成滿德. 先三自利中.

初一偈歎色根勝. 偏歎眼耳及身是通性故

不論鼻舌. 次二歎心勝. 一慧. 一定. 又初

經數: 一七三三

經名: 華嚴經探玄記卷第六

頁數: 二三二

上              欄

歎通歎智. 後一歎定歎慧. 下一利他. 次一

切知見下四偈三業殊勝德. 一生處勝. 二言

辯勝. 三身光勝. 四應機勝. 第三四偈總結十

行. 歎以顯勝可知

十無盡藏品第十八

1釋名者. 標人別法故云菩薩之十藏. 非是

人法合目. 謂此十種是諸菩薩所行之法. 菩

薩之十藏. 依主立名. 一周圓數依則說十.

含攝蘊積出生名藏. 此一一藏內含法界體

非限分故云無盡. 二一一各攝一切行相

故云無盡. 三一一皆能出生果德無有窮

竭故云無盡. 無盡卽藏. 持業釋. 約十帶數.

菩薩依主. 三釋可知  二來意者有五義. 一

爲答普光十藏問故. 二前明正位今依位

起行故也. 同上梵行品. 三前明約位別行

此辨始終通行. 四前行位成立今辨淨治

彼行. 同十地等信等十行. 五前自分究竟今

勝進趣後. 同上明法品. 准問應在□向後.

今此辨者但藏有二義. 約蘊攝義. 在十行

後. 約出生義在□向後. 義通二處. 問答互

顯  三宗中作二門. 先通辨藏義. 或一同一

法界藏. 或二謂大小. 或三謂契經等幷三乘

等. 或四加雜藏. 或五謂名相等. 或六謂大小

各三. 或九謂獨覺亦三. 或十如下離世間品.

或無盡如此品. 二別顯此宗者. 此中2正十

種行法該始括終. 具足普賢法界行德爲

此品宗  四釋文中. 通文及義總作六門.

一擧數. 二釋名. 三體性. 四攝行. 五釋相.

六結歎. 初中功德林說者以是會主故. 又

中             欄

表此行法衆德建立故. 三世同說者謂佛出

雖異同說十藏顯此十種法界之行. 如大

王路三世無易. 故云同說  二釋名者. 總

名如前. 別中信者於實德能深忍樂欲心淨

爲性. 對治不信樂善爲業. 3由此含攝出

生諸德. 故名爲藏. 則持業釋也. 下□同此.

二防非名戒. 非業善爲性. 止惡作善爲

業. 三□者依自法力崇重賢善爲性. 對

治無□止息惡行爲業. 四愧者依世間力

輕拒暴惡爲性. 對治無愧止息惡行爲

業. 五[&FFFF]#敎廣多聞慧爲性. 聰敏爲業. 六輟

已惠人無貪思爲性. 破□爲業. 七慧者於

所觀境簡擇爲性. 斷疑爲業. 八念者於曾

習境令心明記不妄爲性. 定依爲業. 九持

者任持所記念慧爲性. 經久不忘爲業. 十

辯者巧宣所持以慧爲性. 應機爲業. 此上

十中信□愧念慧. 此五各當體得名. 餘五功

能受稱. 謂戒施行用立名. 聞持辯智用爲

目  三體性中有二門. 一約相. 謂信□愧

是善十一中三法各當自體爲性. 念慧是別

境五4中二法5亦當自體爲性. 戒以三業

善思及表無表爲性. 施以無貪相應思爲

性. 依智論持以定慧爲性. 聞辨二種俱

以慧用爲性. 二約融通. 謂總是一法界之

行. 隨義說十. 一是法界性自澄淨義如淸

水珠. 二法界性自離過義. 三四俱是法界性

能滅過義. 五法界攝德廣多義. 六法界自性

放捨義. 七法界自性開覺義. 八法界自性明

照義. 九法界自體任持義. 十法界隨緣應機

義. 是故一法界爲性  四攝行者作七門. 一

下              欄

約二利分別. 別論前九爲自利後一爲利

他. 通論皆具二行. 二約本末分別. 初一是

行本故上云信爲道元功德母等. 餘□依成

故是末也. 三約正助分別. 慧正餘助. 四約

資導分別. 慧爲能導餘爲所導. 餘是能資

慧是所資 五約財守分別. 前七則是七聖財

由念持守護使不損失. 由辨販致令得增

長. 六約行相分[&FFFF]#. 初四離過行. 一是本. 二

長. 六約行相分別. 初四離過行. 一是本. 二

防未起過. 三四殄已起過. 餘六修善行. 聞是

修始. 施慧修次. 六度皆修. 擧初擧後. 中間

可知. 後三修終. 初二自熟. 後一化他. 七約

生起次第分別. 信爲入法之初. 是故先辨.

依信起行離過爲先. 故次明戒. 戒或有犯

深生□愧莊嚴戒行令其光潔故云有

二白法能救衆生過. 旣防離將增善品要

以博聞爲首. 爲心所聞要必捨自內外.

旣忘私爲法必正慧現前. 正慧旣現必須

6溫念增明. 正念旣明必須憶持令久. 持旣

不忘. 要須辯說於他令二利行圓方爲究

竟  五釋相中釋此十藏則爲十段  就

初信中四. 謂標釋結歎釋中二. 先明修相.

後成就如是無量下明修成. 前中三. 初明對

法起信. 二明由信故聞法不怖. 三何以下

釋不怖所以. 又釋初信理法. 次信敎法. 後

信果法. 初中信十法. 於中初三信所執無

相. 空謂情有理無名空. 空無空相名無相.

無相故無所願心. 次三信依他無生. 一緣

起無作. 二如幻不實. 三無體自守. 後四信圓

成無性. 一性德無量. 二勝故無上. 三深不可

經數: 一七三三

經名: 華嚴經探玄記卷第六

頁數: 二三三

上              欄

到. 四常不可生. 又初一切法中量不可得.

上亦不可得1上. 文云上相不可得故號爲

無上此之謂也. 二由信故聞法不怖. 於中

十句. 初二於勝上法不怖. 次四廣多法

不怖. 何者所化. 謂衆生界. 以何法化. 謂法

界. 何處化. 謂盡空界. 化置何處. 謂涅槃界.

後四寬遠法不怖. 謂三世入劫爲十世也.

此十中不思有二義. 一則無所有而說有

故非可有. 無所能思議. 二此等十法□無

邊無盡非餘位智能知故云不思. 亦由二

信故聞之不驚. 一由信達三性三無性理

故聞初門不驚. 二由仰信佛智平等無量

無邊此旣佛智所知我亦隨信. 此聞後門而

不驚也. 初義如前顯. 後義釋中彰故也. 三

釋中先徵後釋. 釋中初一句顯信佛心堅. 次

句明前十法是佛智所知. 故云佛如是知也.

彼境廣大佛云何知. 良以佛智亦如彼境無

盡無邊故. 彼旣佛知. 菩薩信佛故不驚也.

十方下釋佛智是可信所由. 先大用不虛

故可信. 二彼諸佛下明體無增損故可信.

於中有十不. 此文顯佛智非生滅法同無

爲也. 第二修成相中二. 初一句總乘如來乘

趣於佛果. 二別顯中. 先成行體有八句. 一

稱所信故無邊. 二體堅不退. 三所信不雜

故名不亂. 四緣不能沮. 五深信離相. 六信

從慧起. 涅槃云從聞2思生也. 又有慧之信

名有根. 無慧而信長無明. 無信而慧長邪

見. 信慧具足方得入法故. 梁攝論第十一

云. 由菩薩自證施故行施. 不由信他故行

中              欄

施. 前信有根故成信. 後信無根故不成信.

七順同古聖. 八家業法爾下顯行功能有

四句. 一能護法. 二能增因. 三能順果. 四

德從佛生. 三是名結. 四住此歎有二利可

知

第二戒藏中三. 謂標釋結. 釋內二. 先開十

章. 後一一牒章廣釋. 光統云. 初一攝衆生

戒. 次八攝善法戒. 後一律儀戒. 又第二中不

受外道烏鉤鹿狗戒等. 第四3中以先不犯故

後無疑悔. 准此文. 似故犯一切戒人往昔

曾作五逆罪來. 是彼惡習也. 又涅槃經云.

何故持戒. 爲不悔故. 何故不悔. 爲歡喜

故. 何故歡喜. 爲悅樂故. 乃至爲得大涅槃

故. 第五中不食蘇鹽等爲更造立. 又斷穀

服氣等法外立制等. 第七中若以斷常見

持戒. 卽是雜無明故名犯戒. 第八中邪命

或四種. 一方口食. 二仰口食. 三4維口食. 四

下口食. 又十住論第二云. 誰名五邪命法. 一

矯異. 二自親. 三激動. 四抑揚. 五因利心利.

矯異者. 有人貪心利養故. 若5作阿練6若.

著衲衣若常乞食若一坐食若常坐若中後

不飮漿. 受如是等頭陀行作是念. 7作是

行得供養恭敬. 我作是行或亦得之. 爲利

養故改易威儀名爲矯異. 二自親者. 有人

貪利養至檀越家語言. 如我父母兄弟□

妹親戚無異. 若有所須我能相與. 若有所

作我爲作. 我不計遠近能來問訊. 我住此

者正相爲耳. 爲心供養貪著檀越能以口

辭牽引人心. 如是等名自親. 三激動者. 有

下              欄

人不計貪罪. 欲得財物作得物想如是

言. 是[&FFFF]#好若衣好. 若戶鉤好. 若尼師檀好. 若

我得者卽能受用. 又言隨意能施. 此人難

得. 又至檀越家作是言. 汝家羹飯□肉香

美衣服復好. 當供養我. 我以親舊必當見

與. 如是示現貪相是名激動. 四抑揚者. 有

人貪利養故語檀越言. 汝極□惜尙不能

與父母兄弟□妹妻子親戚. 誰能得汝物.

者. 檀越愧恥□仰施與. 又至餘家作是言.

汝有福德受人身不空. 阿羅漢常入出汝

家. 汝與坐起語言. 作是念相. 檀越或生是

心. 更無餘人入出我家. 必謂我是. 是名抑

揚. 五因利心利者. 有人以衣若[&FFFF]#僧伽梨若

尼師檀等資生之物持示人言. 若王王等及

餘貴人與我是物作是念. 檀越或能生心.

彼諸王貴人尙能供養. 肉我不與是人. 因

以此利更心餘利故名因利心利. 第九中.

諸法無行經云. 若見破戒8人不說其過惡.

應當念彼人. 久久亦得道. 問涅槃云. 見破

戒者應當□默呵□擧處. 當知是人得福無

量. 此文何故將護不呵. 豈爲攝生. 答彼據

慈心呵令悔過. 以根熟故. 此約護彼. 恐

更增惡心. 根未熟故. 餘文可知  三四二藏

□愧者. 涅槃云. □者羞天. 愧者羞人. □者

自不作惡. 愧者不敎他作惡. □者內自羞

恥. 愧者發露向人. 又俱舍論云. 無□者若善

人所呵於中不見怖是名無□. 無羞者於

功德及9有功德人不尊重. 無敬畏心名無

羞. 無羞者是無愧. 經部說. 觀自身由過失

經數: 一七三三

經名: 華嚴經探玄記卷第六

頁數: 二三四

上              欄

不恥名無羞. 觀他身由過失不恥名無

□. 又瑜伽對法唯識(云云). □藏釋中三. 初念

昔自他無□之過. 於中先自後他也. 六親

者謂父母兄弟妻子爲六. 二自惟下擧過自

誡. 三是故下正修□行. 愧藏中三義. 同□

可知  第五多聞藏釋內二. 先所學之法後

摩訶薩下明其學意. 前中亦二. 先開十章

後次第釋. 十中初四約十二緣生. (檢瑜伽)理實

出世間亦有無取五蘊. 今是取蘊擔苦積集.

故是世間. 又約小乘亦得. 又五分法身□

前五蘊. 故爲出世. 又理實有爲更通餘位.

今取三界及衆生□是惑業之所爲. 故是有

爲. 於無爲法中. 一開合者. 或唯說三. 謂虛

空擇滅非擇滅. 此約小乘. 或說四. 加眞如.

如掌珍論說. 或說六. 加不1動. 是第四禪及

滅定如百法論等說. 此二約初敎初說. 或

說八. 於眞如中開善法眞如不善法眞如

無記法眞如. 如瑜伽對法說. 此約初敎終說.

四中擇滅有二義. 一滅惑障名擇滅. 滅定

障名不動及滅定. 是故總攝在擇滅中也.

八中欲漸展一切法悉眞如故. 開善等三

性詮門顯示. 二假實者. 唯眞如無爲是實. 餘

□是假. 以於如上假建立故. 如佛地論說

(云云)又眞如中亦二. 一安立是相分故. 二非

安立非識現故. 初假後實. 三轉異義者如

此文六無爲. 一事無處名虛空. 二性淨之果

名涅槃. 三無間道數斷結所得名數緣滅.

四餘緣不起名非數緣. 五十二因緣是無爲

者. 依俱舍論僧祇部犢子部□說十二因緣

中              欄

是無爲法. 以如來出世若不出世此法常住

故. 經部師破如彼說. 又遠法師引涅槃經

釋. 就人論三世流轉是其有爲. 廢人談法

法相常定. 故曰無爲. 如十二因緣陰界入等

一切皆然. 如涅槃經說. 今釋. 以此緣起各

無自性各無造作故名無爲. 涅槃云. 十二

因緣則是佛性. 又大品云. 菩薩觀十二因緣

猶如虛空不可盡等. 六法界者是如來藏

體. 實不生滅故是無爲. 又於一眞如義立

此六. 一無相義. 二所證義. 三惑盡義. 四性淨

義. 五隨緣義. 六不變義. 亦是爲因義. 有記

中四諦等者. 約順理善有可記錄故. 上來

多是小乘法. 下無記中虛妄法不可記錄故

也. 智論說十四難. 此中十六種. 俱舍論有

外道名郁□歌. 此云能說. 問佛世間有邊

無邊等四. 此約始終爲問. 常無常等四約

斷常問. 所以不答者. 若彼執我爲世間已

我無故答不應理. 若執一切生死名世間

四答亦不應理. 若世間常住者無一人得

涅槃若非常住卽一切皆斷滅自然涅槃. 若

具二必定一分不得涅槃一分自然涅槃. 若

非常非非常者應非得涅槃非非得涅

槃. 問若自得涅槃有何失. 答若自然得者

由涅槃至. 得隨屬道故如尼乾雀握不可

定答也. 如來有異死等四問此約縛解問.

以外執梵王及已師已得解脫名如來. 由

觀問人意故佛不答. 以彼執已解脫我名

如來. 旣執有我故佛不答. 餘檢智論第二

第十七瑜伽俱舍舍利弗阿毘曇幷正疏總

下              欄

計會具作之. 第三四句中如去不如去等四

中. 如來者如從前來. 向後亦爾. 故云如

來. 非是佛. 四句何別. 有人計神我與陰一

陰滅我亦滅. 若言還如來時去此語不受.

二計我與陰異陰滅我不滅. 若言不如來

時去此亦不受. 三計我體常如虛空. 說有

來去俱不受. 四執我有[&FFFF]#細說無來去亦

不受. 謂[&FFFF]#我與陰一. 同滅故如去. 細我與

陰異. 不同滅故不如去. 不受. 第四四句中.

我是體衆生是用. 由我有衆生. 依體有用.

二反此. 三雙存. 四雙反. 餘文可知. 大肉

上來所學之法□小乘及外道等法爲知故.

爲欲因此攝衆生故下明學意可知

第六施藏中. 釋內先列十門. 後一一次第

釋. 一一各三. 標釋結. 初中由久宿習乃至

自食. 亦有施心. 謂捨所極要命受中夭. 附

近死邊名最後難. 又諸施中最在後故. 內

施中少壯輪王者明難捨能捨故. 內外施

依瑜伽剪髮剔吐等爲內外. 此中通依及

正. 唯除妻子. 一切施中幷有妻子故別也.

七過去施中. 初擧所貪境. 二聞已下以理正

觀. 於中先直觀空不失方便. 後肉其謝滅.

三菩薩下正成捨行. 此三世施但捨自貪心.

與無貪善根相應故. 入此中收. 又通論四

句. 一捨而非施. 如三世施. 二施而非捨. 如

自食施身蟲等. 三亦施亦捨. 如前門. 四非

施非捨. 如信藏等. 未來現在亦各三義. 同

上可知. 現在所貪中淨法內但擧二乘者.

以佛菩薩現在緣成非不心故不同過未

經數: 一七三三

經名: 華嚴經探玄記卷第七

頁數: 二三五

上              欄

謝及未至無緣起故. 是故不同前. 第十中

四. 初乞至. 二菩薩喜. 三觀身過患. 四開意

成施. 謂縱是好物我尙應捨. 肉此惡物. 又

縱無所益我尙應施. 肉復令我得三堅法

身財自在  第七慧藏釋中三. 初明照法成

慧. 二菩薩成下明慧成益相. 三顯無盡義.

初中二. 先明慧自照法. 後明爲他正說. 前

中初總擧所知. 二釋成能知深妙. 前中以

四諦歷知十法. 謂五蘊無明愛及三乘. 五蘊

約染果. 癡愛約因. 此七皆當相是苦. 緣成

是集. 無性卽滅. 顯滅爲道. 以爲詮門顯滅

故. 又是菩薩巧□成道具用. 故如論諸惑成

1觀分生死爲涅槃. 後三約淨. 聲聞是人. 四

諦爲法. 所行道品爲集. 所成果爲涅槃. 十

二緣是緣覺法. 無邊法界是菩薩法. 又釋知

聲聞卽是知苦. 以聲聞苦是已知故但擧

其位. 二是彼所行法則道諦. 三彼惑習等未

盡卽是集諦. 已有斷故法後說之. 涅槃是

滅. 緣覺菩薩準可見. 二釋能知中. 初問意.

知有二種. 一2隨相知如小乘人. 二稱理知

如菩薩人. 今但言知於此二中是何知. 故

云云何知也. 下釋. 是稱理. 知有六句. 一總

擧因起. 二非我下二句顯無二我. 上句明

相不實. 下句體空無. 三不取下三句明對法

離染. 不取堅固對前上句. 不取所有對前

下句. 三知一切下釋不取所由. 二爲他說

中. 初句標. 二云何下釋. 釋中三. 初總. 二何

等下別. 於前十法略擧九門. 以卽同如故

不可壞也. 三何以故下出所由. 先徵現見

中              欄

色等是可破壞. 何以言不壞. 釋以從緣

起自他共言皆不到故色心俱離也. 二菩薩

成就下慧成益中二句. 一少功廣達. 二自悟

非他. 三顯無盡義. 中十句內. 初三自分. 於

中先二自利後一利他. 後七勝進. 於中. 初

四自利後三利他  第八念藏釋中三. 初對

境明念. 二菩薩下顯念勝相. 三菩薩作是

下彰念益相. 初中有十. 一念過去一生至

多. 二念過去一劫至多. 三念一佛至無

量. 四念一佛授記至無量. 五念一佛出世

至無量. 六念從一佛受經至無量. 十二部

經如別章. 七念一會一時說法至無量. 八

念一法器根至無量. 九念一所治煩惱乃

至無量. 十念一三昧乃至無量. 二顯念勝

相十句. 一妙念者妙過餘人. 二淨念者所記

分明. 三不濁念者不雜闇障. 四遍淨念者於

法悉明. 五離塵念者於所念事不生貪染.

六離種種塵念者不生餘結. 七離垢念者不

計我能. 八光曜念者廣照無極. 九樂念者

樂修不息. 十無□念者發意卽知不待思量.

三彰念益中四句. 一世苦不亂. 二根淨不

染. 三念堅不壞. 四持法不錯  第九持藏

釋內十一法. 一一品經乃至無量. 二佛名. 三

界名. 四劫名. 五佛記. 六一部經至多. 七會

名. 八說法. 九根. 十煩惱. 十一三昧. 下結歎中.

唯佛境者顯因深徹果故也  第十辨藏中

亦四. 標釋結歎. 釋中二. 先擧辨體謂後得甚

深智故. 二顯辯功能有二. 先自分. 二此菩

薩下勝進. 自分中初廣說不違典是總顯. 下

下              欄

別辨. 於中二. 先明說自在說前所持十法

也. 二何以故下釋自在所由. 二勝進中二. 初

總顯謂法光辨演深法. 二以廣長下別辨. 於

中二. 先無□說有四句. 一明說益. 二善入

下於敎自在. 三入普照下於義自在. 四不捨

下明不失自行. 後何以下釋無□所由. 謂

此位卽是究竟位故成此滿空法界淸淨法

身. 是無垢眞身故云淨也. 歎中十句. 一無量

者多門故. 二無分齊者一一皆無邊故. 三多

門無間. 四和雜不壞. 五自體無斷. 六不爲

緣斷以非是可斷法故. 七言無怯憚. 八

懸遠甚深. 九廓然無底. 十攝法釋成  第六

結歎十藏. 初一句結. 下歎勝. 歎勝中. 初一

句結歎謂令衆生得菩提故. 下十門別顯.

別釋唯有七句. 各標釋. 一歎行利. 二行常.

三行廣. 四行巧. 五行多. 六行堅. 七行入理.

是名下總結歎也. 此後應有證成及偈頌等.

文不足. 或是略故耳. 上來總第四會竟

華嚴經探玄記卷第六

華嚴經探玄記卷第七(盡第五□向)

魏國西寺沙門法藏述

如來昇兜率3天一切寶殿品第十九

自下明第五會. 四門同上  釋名中. 會名

者. 約處名兜率天會. 約主名金剛幢會. 約

法名十□向會. 品名者. 如來明佛法4界身.

經數: 一七三三

經名: 華嚴經探玄記卷第七

頁數: 二三六

上              欄

昇是赴機起用. 兜率是所赴之所. 三義題

名. 又赴此喜足天者表世間行滿故也. 一

切寶者表攝行多門. 可貴交飾故也  二來

意者. 初會來爲答前十□向問故. 又前明

解行今起大願. 若不起願恐證無爲. 故次

來也. 又□前解行向於眞證故也. 二品來

[&FFFF]#將欲說法先辨所依處故明也. 又前會旣

終赴後之始故先辨此  三宗趣者. 先會宗

亦有人法主伴敎義. 各體相用准前可知.

又以大願□向無盡之行爲此會宗. 至下

當辨. 品宗者. 謂天王嚴稱法界之器殿爲

能感. 如來以遍法界之身雲爲能應. 感應

契而無動. 無動寂而繁興. 緣起具德爲此

品宗  四釋文者. 此會三品. 初二序分. 後

一正說. 何故無後進趣者. 以攝前解行總

爲趣地方便□向當體自是勝進. 是故無也.

此經上下此例有四. 一約行滿入位之際.

如賢首信滿總爲入1住方便. 二約比滿入

證之際. 如此□向品初僧祇滿總爲入地方

便. 三約功用滿入無功用之際. 如第八地

初總攝前七地爲方便. 此二僧祇滿. 四約

因位成滿之際. 如第十地初攝前九地爲

入方便. 此約三祇滿處攝也. 餘同位相接卽

別有方便故非一例. 就前序中二品二序

差別同前辨異  初品中有七. 初本會圓

現. 二不動昇此. 三天王嚴處. 四迎佛設

供. 五[&FFFF]#佛勝德. 六天王敬請. 七受請成益.

初謂前十方覺樹普光□利夜摩等說法之會

□皆未散昇此. 所說與彼同時. 是故橫遍

中              欄

十方□通八會. 同時前後無□而說. 餘義

同前說

第三嚴處中二. 先明一方嚴. 二結會十方

嚴. 前中二. 初遙見佛者明[&FFFF]#勝緣. 二卽於

下顯嚴勝座. 於中先總顯後以無量下別

辨. 前中以此座是實德所成是故有十三種

圓滿相. 一自相謂寶座具德故. 二因相謂宿

善所生故. 三不壞相佛護念故. 四勝相多因

所生故. 五眞淨相佛淨法起故. 六共相衆生

共嚴同受用故. 七具德相. 八離惡相. 九微妙

相觀無厭故. 十出世相. 十一無染相. 十二同

相謂相同在世間緣集成故. 十三無盡相謂

衆生見不能盡. 亦是甚深相唯佛境故. 第二

別顯中. 初一句標. 二所謂下正顯. 於中有

二. 先辨器世間莊嚴. 後百2萬諸天神下辨

衆生世間莊嚴. 此中亦分有智正覺義. 前中

亦二. 先外事嚴. 後從百萬億神力下明內

法嚴. 前中二. 先色相嚴. 後百萬億天蓋幢一

切寶鈴下音聲嚴. 前中四. 初雜事嚴有五十

二種. 第二百萬億大海月下別事嚴. 於中寶

有二十一種香王十3七種雲雨二十一種. 第

三百萬億天寶幢下重明雜嚴有二十九種.

第四天雜寶衣下重明別事嚴. 於中衣幢各

十種. 第二音聲嚴中有四十二句分二. 先

樂音有十種. 後妙音下明法音. 於中二. 先

總歎三寶功德. 後別歎十住菩薩功德. 前中

三. 初十句歎佛寶功德. 二歎一切菩薩下四

句歎菩薩僧寶功德. 三歎深法下八句歎法

寶成益功德. 二別歎十住功德. 以是正位

下              欄

攝因行故可知. 外嚴竟. 第二內法嚴者. 亦

是上來莊嚴. 今辨嚴已出生勝德顯座德

用. 於中三十一句分三. 初十三句出信進

念定慧等雜行. 淨解脫是不思解脫也. 二有

十一4句十度行. 於中末句結十度可知.

三普入下七句明出三業大用. 此是師子座

三業以依正無□故. 器世間嚴竟. 第二衆生

世間莊嚴中亦二. 先有五十八衆外相嚴. 後

出菩薩淨願下內法嚴. 前中二. 先四十四

顯人天衆嚴. 後十四辨菩薩衆嚴. 前中. 先

十五欲界人天八部等. 後二十九色界天等

然餘處說於四禪中各有三天. 此各四者.

皆一是總餘三是別故也. 謂初禪中梵眷屬

天. 二禪中光天. 三禪中淨天. 四禪密身天. 此

各是總故不同也. 又四禪中5少密身餘處說

名福愛天. 無量密身是6稱福生天. 密果是

果寶天. 亦名廣果. 以第四禪天身行斷無出

入息故俱名密也. 次五淨居天. 後更云百

萬億種種天者應是無色界天. 旣不顯名.

或通一切也. 第二菩薩衆中. 初十依本位

名顯德用. 後四以天名說. 此上□是海印

中法界自在差別實德. 以人法無□依正混

融故致然也. 第二內法者. 亦是上來莊嚴.

今是嚴已成德堪爲勝用. 有二十句法門

行相可知. 上來一方嚴座竟. 第二如此世界

結通十方無盡世界敷座. 可知. 上來十方天

王嚴主伴座竟

第四迎佛興供中二. 先出迎興自分供. 二

佛神力下設勝進供. 前中二. 初諸天興天

經數: 一七三三

經名: 華嚴經探玄記卷第七

頁數: 二三七

上              欄

供. 於中先雨十種供. 後從身出衆總合觀

禮. 二不可數下明菩薩與出世間供. 第二勝

進供中亦二. 先諸天興天供. 後菩薩興出世

供. 前中四. 初佛力令天[&FFFF]#希自慶. 二阿僧祇

下衣盛華等詣佛奉散供養. 三億那由下

於佛行處莊嚴虛空. 於中十種. 初一總餘

九別. 別中一一各初起勝心後興妙供可

知. 四無數億下從身出供在路供佛. 八句

可知. 二菩薩興出世供中三. 初從意業出

供. 二從身業出供. 三語業歎佛. 初中二.

先總顯供事. 後一切寶蓋下別明供佛. 前中

二. 先標. 謂離三界標供分齊. 從眞法生標

供所因. 下釋中先釋分齊. 以離惑故慈普

故智深故唯佛能知故離三界也. 下釋所因.

從四因生故名眞實法生. 一堅信是加行

智. 二不思善是正證智. 三變化是後得智. 四

眞法是所證理. 旣從此起還稱性平等故以

無行法印之所印定. 下別辨供佛中九種.

一一中各有五義. 一擧供事. 二遍法界明

稱眞性. 三用供佛. 四過天顯勝. 五出因.

又亦初四是上總中分齊. 後一是上所因. 於

高座供中心境等佛者明證理同佛也. 依

此起座令座亦同佛境也. 以此菩薩□是

普賢極位因果同等故. 餘准可知. 二身業供

中從身出八事雲供可知. 三無量菩薩下

語業供養歎佛法身無邊功德可知  第五

[&FFFF]#佛勝德中二. 初大衆[&FFFF]#佛法界身雲. 二

爾時如來下明佛現此身雲之意. 前中亦

二. 初見法界身無邊德用. 二爾時諸天見如

中              欄

來身下明見佛身光妙用無盡. 前中然此所

現所見佛法界身豈有限量. 今且依下結文

分爲十門. 於中二. 先顯十門之德. 後如是

正念下結十門之名. 前中辨此十門卽爲

十段. 然望後結少不次第. 從初至淸淨善

根來超明第十見佛示現不可思議自在神

力門. 於中先擧能見人. 後顯所見佛身. 無

量者正顯法界無限量之身. 顯前一切世界

菩提樹下無不現也. 不思神足者顯前不離

覺樹昇天等也. 文中有四. 初妙用益生. 二

周遍下德普利物. 三成就下用深令敬. 四隨

所下應機成濟. 二顯現如來下[&FFFF]#辨第1一

大衆如是正念如來門. 於中二. 先明如來現

自勝德. 謂大福大智大定及體遍. 二令一切

下廣益衆生. 於中三. 初益地前. 二悉能下

益地上. 三一切法雲下益令果滿. 三以正覺

下明第二觀察正覺門. 於中二. 先明自覺

成滿. 謂初覺俗諦境. 後於不退下覺眞諦

境. 二敎化一切下明覺他成滿. 四示現色身

下明第三入智慧淵門. 於中色身是起智所

依. 下顯智相有四. 初觀衆生智. 二善解下

明知佛十力等智.  三住一切下知法門智.

四悉能下明成智淵海. 五如來日下明第四

入功德海門. 於中有四功德. 一寂用無□

德. 謂照機日不沒□住佛寂滅. 二於我我所

下明大行無染德. 三在大衆下明大智無著

德. 四以大悲下明大悲攝化德. 於中初擧

化事. 悉善分別下明化意. 謂爲衆生分別

菩薩智信等行令成正覺彼方出彼大慈

下              欄

之心顯佛之悲. 不爾豈在佛慈心內. 六佛

身無量下明第七正知如來門. 於中初辨如

來身語二業. 二於去來下明如來意業. 於中

二. 初照三際以攝生. 後普2於下遍十方

而化物. 七佛智慧月下明第五至虛空慧門.

下文云. 菩薩淸□月遊於畢竟空. 此中顯佛

月遊空故也. 於中二. 初明照空無□慧. 先

照眞. 次慧心下照俗. 後一切世間下會俗

顯眞. 二順衆生下益物無著慧. 於中三. 初

現身含受益. 解了下明無著. 二隨順下拔苦

離染益. 未曾下無著. 三正觀下令成善利

益. 永離下無著. 八放光明網下明第八觀察

如來淨業相好門. 於中二. 初佛光照現. 二令

一切衆下明衆尋光見佛十方淨業相好. 此

中二. 初見佛自相業. 謂先見佛於十方刹

所現相好. 後菩薩所行下見佛淨業. 謂先

見自利淨業. 善分別下利他淨業. 二成就下

見佛能成他相好. 謂先能成. 後皆令成就下

所成. 九自在法王下[&FFFF]#明第六知衆生福田

門. 於中二. 先總顯後別顯. 總中初照現如

來福田勝相. 後釋顯勝義. 以依智緣生故

勝也. 二別中顯如來十種功德爲世福田. 一

身智遍世德. 二無□天繒下勝福臨機德. 此

二是田體狀以爲田生福義在世間故皆

云世間. 自下明益物成德. 顯田勝用. 三無

上導師下明導師巧引德. 無畏乘是導師遊

處也. 四一切世下明醫王善療德. 初治惑障.

次善能下令離苦報. 後隨其下令離惡業.

五隨其所應現佛下隨應現身3方增善德.

經數: 一七三三

經名: 華嚴經探玄記卷第七

頁數: 二三八

上              欄

六一切衆生下覺迷安怖德. 七如來最勝下

智王聞曉德. 八無量功德下因圓果淨德. 於

中初句標果. 業行下顯因圓. 謂因時於世

所修業行但能感示世間之報. 及慧到岸成

佛之時令前行等皆悉淸淨以出染故. 九

能滿下能滿世願德. 十示世下能爲世友

德. 是故名佛爲勝福田. 十光明淸淨下[&FFFF]#

明第九正知法身普照十方門. 於中七. 初

照除行障. 六弊中擧初也. 二悉令下淨其

行願. 三等觀下破染生淨德. 1於等觀等佛

智普照也. 起淨業令修對治. 降魔殄染緣.

滅惑除染因. 生力是所成德. 謂十力也. 四一

切世間下破癡授智. 前破四住此滅無明.

初破癡法施下授智. 五如來智下令離怨

滿願. 六最勝下爲緣生善. 初總. 少修下別.

謂以佛田勝故少修供養獲大功德置衆

生無盡智地. 是故德大顯上果報無量. 智地

顯上具足淸淨. 七喜德除難. 謂善由心起.

心旣見佛生喜. 喜心中生善廣大. 是故除

三惡八難也. 上來十門別辨竟. 自下第二總

結名. 但此佛德旣圓融無□同一法界之身.

是故此結皆有通別. 如是正念如來者. 通論

總具上諸功德名爲如來. 明此大衆於如

是如來專心住想名如是正念. 別論此結

上第二門. 二者通論上諸功德總名正覺. 以

無不照察故. 明衆於此攝慮照達故名

如是觀察正覺. 別論此結上第三門. 三者通

論上佛諸德無不總是智慧之淵. 以明照

無底故. 明衆於此智2契相應名如是入

中              欄

也. 別論此結上第四門. 四者通論上佛3諸

德總是功德大海明此衆智契合名入也. 別

論此結上第五門. 五者通論上佛諸德總名

虛空智慧. 以鑒照名慧則慧稱性一味無

限無□名空. 明此衆智達到其際名如是

至也. 別論此門超結上第七門也. 六者通

論具上諸德之佛名爲衆生福田. 以此堪

能生勝福故. 衆了達此名如是知. 別論

超結上第九門. 七者通論具上諸德名爲

如來. 以皆從證理而4成故衆知可解. 別

論[&FFFF]#結上第六門. 八者通論上德無不皆是

佛果淨業之相好. 衆觀可知. 別論此結上第

八門. 九者通論上德無不皆是大功德法而

成佛身. 無不明照普遍十方. 衆知可解. 別

論超結上第十門. 十者通論上德無不皆是

如來不思議自在神力. 別論[&FFFF]#結上第一門.

又此上十門應以六相融攝取之理方顯

耳. 自下第二明衆見佛身光明妙用. 於中

有三. 初見佛毛孔出光用有十句. 初本餘

九5末是光中事. 幷法門可知. 二爾時諸天

復見下明見佛從身出光用. 三又[&FFFF]#自在

下見佛神力益物用. 就身光中有二. 先見

出雜色光. 後又佛身下出妙寶光. 前中七

句. 一光照法界. 二示現下光現說法. 三顯

現阿僧祇下光現奇嚴. 無盡中生者釋不窮

盡義也. 四悉普照下現光中刹內佛出益

生. 五顯現下現多化身. 六普照無量下照

窮法界. 七持一切下明光起意. 下出光因.

謂平等眞如是佛所住從彼生也. 二身出妙

下              欄

寶光中有二. 先出光辨因有三. 一功德二

大願. 三不放逸. 後出生無量顯光用. 三明見

佛神力益生中二. 初通益衆生. 二於一切下

廣益菩薩. 上來大衆觀佛法界身雲竟. 自下

第二明佛現此身雲之意. 於中有二. 一現

此身雲爲益衆生令隨正行. 二如來顯現

下爲令衆生知佛無邊自在勝德. 前中大悲

普覆明佛現德之心. 智慧莊嚴顯所示現德.

謂牒擧上文所現之德以皆是大智莊嚴顯

故也. 欲令下正顯所爲. 於中三. 先隨位漸

次益. 有六句. 卽是信等六位之益於果位

中得深法是大涅槃. 具慧光是大菩提. 餘

可知. 二滿足下隨行漸次益. 於中亦六. 一

心果心堅. 二不壞法性下於法觀解. 三滿足

下依解起行. 四成就淸淨下行成入證. 五具

足修下明證滿德備名普賢行. 六成就如來

下因圓得果. 三遠離下隨義差別益. 於中

三. 一令遠邪魔得正智願. 二令常見佛

得大智斷. 三令常依佛得法入衆. 二令衆

知佛無邊德中現如是等類無數淨善. 總

牒上文所現之德. 以皆是佛淨善根相故.

調衆生總擧其意. 云何現德而爲調生. 譯

悉令知佛功德海. 正顯所爲有二. 初別辨

後總結. 別中五. 一令知佛德備. 二如來下

用廣. 三本所下果極. 四成就法王下智圓. 五

成就最勝下德深. 謂體淨德齊. 相嚴麗也. 二

於一切劫下結德無盡. 以別說難周故總通

結  第六天王敬請中. 善來者明佛具法界

德不動而來故巧應機來故順理而來也

經數: 一七三三

經名: 華嚴經探玄記卷第七

頁數: 二三九

上              欄

第七佛受請成益中有二. 初昇殿益. 後爾時

世尊下昇座益. 前中二. 先受請昇殿. 後爾時

下明其益相. 前中二. 先昇此界殿無邊相

海是佛1相莊嚴. 令天王喜等正明受請意.

卽昇殿等明機緣契合也. 二如此下結會十

方昇殿圓滿. 二益相中三. 初嚴處益十句可

知. 二爾時下明天王得定益. 於中初不亂

正念正明得定. 下依定增善. 增善有四. 一

進心. 二喜心. 三菩提心. 四總持. 三令天王

憶自宿善歎佛. 顯處益中二. 先此界謂歎

前夜摩十佛之前十如來寄顯漸深遠過前

故也. 理實通於一切諸佛. 後結十方. 第二

昇座益中二. 先此界昇. 後十方昇. 前中二. 先

昇座. 後益相. 益相2中. 先法益謂初現同三

世佛之身. 二應機說法. 三明法身無著. 下

明事益及結□可知

兜率天宮菩薩雲集[&FFFF]#佛品第二十

初釋名者. 明如來將說妙法必[&FFFF]#徒影赴

電速雲臻遍滿虛空集於法界各以妙偈

嘆佛實德故以爲名. 又天宮是處. 菩薩顯

人. 雲集是身業自在. [&FFFF]#佛是語業功德. 約

身語處用以題名. 餘來意及宗□同前釋. 但

加歎菩薩德及光益爲異   四釋文中四.

一集衆. 二放光. 三歎衆. 四歎佛

初集衆內. 先此界集後十方集. 前中三. 初擧

本位. 二一一菩薩下明集來. 三以正直下顯

德. 初中佛力顯集所因方等顯分量. 國名

堅固者表顯所依行成難壞故也. 佛與菩

薩同名幢者表□向善巧因果獨出攝伏

中              欄

故也. 寶網覆身表德備也. 放光用廣也. 三

歎德中二. 初嘆其行德. 於中二. 先自行後

一切衆生下利他行. 謂十地已還等一切衆

生同時於此菩薩身念念觀見. 別別法門皆

新新引攝. 故云觀無厭足. 二此菩薩下顯所

得法門. 於中初總. 後所謂下別有十種法

門. 一身遍遊. 二智見理. 三多身遍. 四入果

用. 五得果智. 六巧便光. 七廣辨. 八深持. 九

見法界. 十盡虛空. 應以六相融攝思准.

第二放光中兩膝放者過前足指表行漸勝

故也. 又膝有屈申進3趣用表□因向果進

昇之相故也. 於中四. 一出處. 二光數. 三所

照. 四緣見. 謂因時同行果時感會故見也

4第三歎衆德中二. 先別歎. 後總結. 前中二.

先明所樂5謂佛不思議解脫用也. 二明所

得於中有五. 一得法界身. 二得無□下明

得法界心. 於中有四. 一三昧心. 二無著心.

三無□心. 四離垢心. 寶心是證心故能離垢

也. 三得佛無量下顯得佛力. 初標. 決定下

釋顯也. 四得諸下明得佛證. 初標入深下

釋. 謂入深智是能證底. 淨法身等所證底. 五

得一切下明得佛智. 於中十句. 初句總標.

下九別釋. 於中. 一智依理起故云妙趣生

也. 二智起開明. 三成金剛大智. 四金剛喩定

破微細愚. 上來本智. 下明後智. 五攝生智.

六自在智. 七無著智. 八照俗智. 初名學數

終名究竟. 九善住下照眞智. 後成就下總結

無盡. 此等□是究竟位中菩薩與佛同一法

界. 是故皆云得佛所得也. 但就因門說爲

下              欄

菩薩耳

四偈歎佛中十段6內. 初金剛幢標別說人.

以此菩薩爲先首者由是會主故. 承力顯

說所依. 普觀四意同前會釋. 十頌歎佛寂用

無□德. 於中分五. 初二明佛無生滅示現

有. 初頌正辨. 於中. 初半無生滅. 下半現有.

後頌寄對彰深. 謂上半寄劣顯深. 謂則寂

之用非7四心境是故難思. 下半就勝顯妙.

旣非*四心是誰境界. 謂彼智還是佛智及

普賢位滿智境. 以稱佛境智要佛智方盡

故明深也. 二有二頌明佛非色聲示現

有. 亦初頌正辨後頌寄顯. 上半亦寄劣彰

深. 謂凡小及地前名劣智也. 下半就勝顯

妙. 謂地上證智能爲佛本名本業智. 十地

位滿名成就則普賢智也. 又成就亦是佛智.

三有二頌明佛無來去示現有. 初頌正辨

後頌顯深廣. 謂此則無來去之來去. 身遍諸

刹語廣說妙意□住寂. 又上三句顯廣. 下

一句顯深. 四有二頌明佛智不動示現用.

亦初頌正辨. 上二句入證. 下二句現用. 後頌

顯深廣. 上半深. 下半廣. 五後二頌勸修辨

益. 初頌勸修. 後頌辨見益  第二以勸佛

心堅名堅固幢. 十偈分三. 初七歎8佛德.

次二勸修趣入. 後一結見聞益. 初中五. 先

二偈明體用超情. 謂初一體深. 次半用廣. 下

半超情. 二有二偈明德深勸近. 初偈德深.

上半說深法. 下半起淨身. 謂明佛淨身隨

順萬行因緣而起. 謂本性爲因所修爲緣.

何故顯此德者明從緣起是可成法. 後偈

經數: 一七三三

經名: 華嚴經探玄記卷第七

頁數: 二四○

上              欄

勸心義理便故. 三一偈歎佛令供廣. 益德

謂淨心常心供令成佛. 四一偈歎佛令觀

增行德. 初句增1長德. 二長行. 三離惑. 四

結觀. 五一頌歎大人觀解德. 謂究竟法性之

佛子方解了故. 勸修中. 初偈勸起欲心道.

後偈勸報恩敬近. 不結益. 上半結歎. 謂見

佛結上佛德. 聞佛法結上導師所說等法. 下

半顯益  第三智力勇健盡佛海原名勇猛

幢. 十偈分二. 初七歎佛爲修行勝緣. 後三

顯佛自在之德. 前中初一明佛難見要具

淨信心爲因佛力爲緣方得見佛. 細色合

佛以難見故. 二明見難盡. 謂要以普賢猛

智方盡2原底. 三明佛難成. 謂要依圓淨心

海十地之所出生. 四明佛法難遇得便離

垢. 五明佛難逢見能滅惑. 六明聞信難成

要由善友. 七校量顯勝. 若化一人令信入

佛德過上施. 下顯佛德中. 一德圓. 二用廣.

三體寂  第四以於生死夜現暉智光名

夜光幢. 十偈分三. 初一歎佛用廣十方普

見故. 次七明佛用深融理而起故. 後二雙

結深廣無3涯底故. 用深中. 初一體一無一

故現多. 二明無二而二現莊嚴. 三明一二

雙融德無盡. 謂空喩體幻喩用. 上歎此佛

下類餘佛. 四依體起用. 五用相無功. 攝論

云. 如摩尼天鼓無思成自事. 如是不分別

種種4佛事成. 六明體用無□. 謂則體成用

而不失體故云不壞法性. 卽用常體而不

廢用故云不著法界. 是故由不著理故□

用不廢. 由不壞性故用無不寂故也. 七雙

中              欄

融自在. 上半約體絶待. 謂化非化俱不可得.

下半約緣示現化非化. 又上二句標. 下二句

如次釋可知. 又釋此明依眞起化作二門

釋. 一開義. 二融合. 初中眞應各有二義. 眞

中. 一不變義. 謂雖現化而常湛然初句顯

之. 二隨緣義. 謂不守自性無不現應故

云亦非非化. 二化中. 一無體卽空義. 謂攬

緣無性故云諸法無化. 二從緣幻有義. 故

云示現有化. 二融合亦二義. 一別合. 二通

融. 初中由眞中隨緣則不變故. 是故亦眞亦

不眞. 非眞不非眞名爲眞法身. 化中體空則

幻有故. 是故亦化亦不化. 非化非不化名爲

佛化身. 二通融. 謂由眞不變顯化體空. 此

是眞不無化不有. 以爲法身不無化用.

以有化中空義故. 又由眞隨緣顯化幻有.

此是化不無眞不有. 以爲化身不無眞理.

以有眞中隨緣義故. 又由隨緣幻有不異

不變體空故. 是故現化紛然未[&FFFF]#不寂. 眞性

湛然無曾不化. 眞化鎔融爲一無□淸淨法

界. 思之可見. 下二偈雙結中. 初結上體深

無底廣無*涯. 後結上用. 上顯深. 下彰廣

第五深慧無□名智幢. 十偈分三. 初四歎

佛德用無限. 次四歎佛一異無□. 後二歎佛

生滅自在. 前中初二顯用無限. 後二明德無

窮. 前中先辨感用之器. 謂具無□智及無限

悲修行之者普於十方常見諸佛. 此5顯

如來於彼大機之所無時暫隱. 然有五義.

一一身圓6廣故云十方見. 二一身則一切故

云見一切佛. 三明此用未曾暫歇故云常

下              欄

見. 四顯此用未曾不寂故云無來處. 五彰

所說復深故云法亦無著. 下7明德無窮*內.

謂前所現一切之身彼一一身各攝法界無

盡之德. 是故於不思劫說彼一身之德尙

不可盡. 肉餘一切之身三世衆生等校量顯

多. 二歎一異無□中. 初一法說. 謂無二法

界融故不可思議. 何者謂不可無二思以

現多身故. 不可多身思未曾有異故. 不

可一多思以無兩法故. 不可俱非思以

體用宛然故. 是圓融難測量也. 次一喩肉.

次一法合. 下一釋非一異. □可知. 三生滅自

在中. 初一明不生滅而現生滅. 後一明所

現生滅還則不生滅  第六照理可貴故名

寶幢. 十偈分二. 初三歎佛身心自在. 後七

歎佛出世自在. 前中初二明身. 一無量現

量. 二無處遍處. 下一自明心. 上句明無八

識心王. 次句明無心所有. 下半結8法體. 智

論云. 佛地無有心心法也. 問若約法身可

如上說. 約受用身無心法. 豈可令佛同

非情類. 答若依初敎佛地具有淸淨八識及

二十一心所. 設言無者但無染識非謂無

淨. 又由智勝但云有智. 非謂無識. 9若終

敎唯一圓智內證眞如外起化用. 亦無心

王心數之異及八識差別故. 梁攝論佛果唯

如如及如如智獨存故也. 若約頓敎以始覺

則同本覺無始覺之異故. 遂10合此智當

相則是如. 智相亦盡. 唯一妙理離言絶慮

爲佛果也. 若約圓敎旣理智混融擧法界

俱爲智. 說十顯無盡. 是故此智未嘗不卽